El Maroco el xe on paexe del Maghreb. El confina co l’Algeria e el Sahara Ocidentale e co l’Oceano Atlantico. El teritorio del Maroco el xe montagnoso, co la cadena de l’Atlas dal sud al sentro del paexe, e quela del Rif in tel nord. Longo la costa, se cata vari ecosistemi de timo mediteraneo. El Maroco el ga n’area de 710 850 km² e la costa la xe longa 3500;km. El clima el xe mediteraneo ma el pol divantar caldo e seco verso el Deserto del Sahara. Le vali le xe fresche e la nee la se cata so l’Atlas a l’inverno. El punto pi alto el xe la Jebel Toubka e el pi baso la depresion de Sebkha Tah . El 21% del teren el xe agricolo e el 47% a pascolo.